**VILNIAUS UNIVERSITETO LIGONINĖ SANTAROS KLINIKOS**

Reagentų ir darbo priemonių, skirtų molekuliniams tyrimams su įrangos panauda pirkimas **(8022)**

**SPECIALIOSIOS PIRKIMO SĄLYGOS**

1. VšĮ Vilniaus universiteto ligoninė Santaros klinikos (toliau - PO), vykdydama viešąjį pirkimą numato įsigyti Reagentus ir darbo priemones, skirtas molekuliniams tyrimams su įrangos panauda (toliau - prekės).

2. PO vykdo pirkimą atviro (tarptautinio) konkurso būdu.

3. Išankstinis skelbimas apie pirkimą nebuvo paskelbtas.

4. Tiesioginį ryšį su tiekėjais įgaliotas palaikyti perkančiosios organizacijos atstovas: Algimantas Varžgalys, viešųjų pirkimų specialistas, tel. +370 69 779 853, el. p. algimantas.varzgalys@vpc.lt.

5. Pirkimo objektas yra Reagentai ir darbo priemonės molekuliniams tyrimams su įrangos panauda.

Pirkimas į pirkimo objekto dalis - neskaidomas, dėl žemiau nurodomų priežasčių:

* *Pirkimo objekto dalyse išvardinti atskirų komponentų suderinamumo reikalavimai privalo užtikrinti technologinio proceso vientisumą ir nepertraukiamą darbą, todėl pirkimas neskaidomas į dalis ir pasiūlymas turi būti teikiamas visai pirkimo daliai.*
* *dėl skaidymo į dalis pirkimo sutarties vykdymas taptų per daug brangus, kadangi kelių skirtingų tiekėjų pasiūlymai padidina prietaisų/sistemų skaičių. Elementarių kainodaros principų pagrindu vienas tiekėjas, tikėtina, pateiks ekonomiškai naudingesnį pasiūlymą su mažesniu prietaisų/sistemų skaičiumi nei keli tiekėjai kartu sudėjus. Kainos didėjimas tikėtinas ir bendrųjų reagentų bei pagalbinių priemonių sąskaita, kuriuos vienas tiekėjas gali pasiūlyti pigiau.*
* *dėl skaidymo į dalis pirkimo sutarties vykdymas taptų sudėtingas techniniu požiūriu, kadangi kelių skirtingų tiekėjų laimėjimo atveju būtų instaliuojami skirtingų gamintojų prietaisai/sistemos labai ribotoje erdvėje. Kyla rizika nesutalpinti visų galimų prietaisų į esamą laboratorijos erdvę. Be to, kelių skirtingų tiekėjų prietaisų/sistemų apjungimas į vieną bendrą IT sistemą (optimizavimas), skirtą valdyti analizatorių duomenis (tyrimų, kokybės kontrolės, kalibravimo, darbuotojų prieigos ir pan.), būtų techniškai sudėtingas. Vieno tiekėjo IT optimizavimas taupo kaštus, kadangi prietaisai/sistemos yra valdomos iš mažesnio darbo vietų skaičiaus.*

**Įvertinusi esamą situaciją, patologijos diagnostikos technologijų specifiką ir perspektyvas, Perkančioji organizacija daro išvadą, kad pirkti visą diagnostinių reagentų ir diagnostinės įrangos sistemą yra ekonominiu ir socialiniu požiūriu įstaigai naudingiausia.**

6. Pirkimas vykdomas ne per CPO, kadangi pirkimo objektas į CPO katalogą nėra įtrauktas.

7. Reikalavimai pirkimo objektui nurodyti SPS 1 priede „Techninė specifikacija“ ir SPS 2 priede „Viešojo pirkimo sutarties projektas“.

8. Tiekėjo įsipareigojimų įvykdymo vieta yra: Valstybinis patologijos centras, viešosios įstaigos Vilniaus universiteto ligoninės Santaros klinikų filialas (P. Baublio g. 5, LT-08406 Vilnius).

9. EBVPD pildomas pagal SPS 3 priede pateiktą failą/šabloną.

10. Tiekėjo pašalinimo pagrindai ir jų nebuvimą patvirtinantys dokumentai nurodyti BPS 3.10.p.

11. Tiekėjas, dalyvaujantis pirkime, turi atitikti kvalifikacinius reikalavimus ir, jeigu taikytina, laikytis kokybės vadybos sistemos ir (arba) aplinkos apsaugos vadybos sistemos standartų: **netaikoma.**

12. Kitų atrankos reikalavimų tiekėjams nenustatoma.

13. Pasiūlymo galiojimo užtikrinimas nereikalaujamas.

14. Perkančioji organizacija, siekdama patikrinti konkretaus tiekėjo siūlomų prekių atitikimą tech. specifikacijos reikalavimams, gali prašyti tiekėjo per 7 darbo dienas pateikti prekių pavyzdžius. Prekių pavyzdžius, tiekėjas pateikia neatlygintinai, savo sąskaita. Nepateikus prekių pavyzdžių, pasiūlymas bus atmetamas.

15. PO atsako į CVPIS prašymą dėl pirkimo dokumentų, jei prašymas yra pateiktas likus 9 kalendorinėms dienoms iki pasiūlymų pateikimo termino pabaigos.

16. Tiekėjo CVPIS prašymu papildomi pirkimo dokumentai (paaiškinimai ar pataisymai) pateikiami ne vėliau kaip likus 6 kalendorinėms dienoms iki pasiūlymų pateikimo termino pabaigos, jei jų paprašyta laiku.

17. PO rengti susitikimų su tiekėjais neketina.

18. Perkančioji organizacija ekonomiškai naudingiausią pasiūlymą išrenka pagal mažiausią kainą, t. y.

neatmesti pasiūlymai bus vertinami pagal mažiausią pasiūlytų visų priemonių ir reagentų sumą, Eur su PVM.

Pasiūlymo kaina negali būti didesnė nei perkančiosios organizacijos numatyta maksimali pirkimo vertė (ją viršijus pasiūlymas bus atmestas dėl per didelės kainos (BPS 13.1.5 p.))

|  |  |  |  |
| --- | --- | --- | --- |
| **Pirkimo dalies Nr.** | **Pirkimo dalies pavadinimas** | Suma, Eur be PVM | Suma, Eur su PVM |
| **1.** | Reagentai ir darbo priemonės, skirtos molekuliniams tyrimams su įrangos panauda | **552500,00** | **580125,00** |

***Perkamo objekto kaina suplanuota taikant 5 %  PVM tarifą. Tais atvejais, kai tiekėjas teikia pasiūlymą ir taiko kitokį nei PO suplanuotas PVM tarifas, tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių taikomas jo pasirinktas PVM tarifas.***

19. Sutarčiai taikomas fiksuotų įkainių kainodaros metodas.

20. Elektronininis aukcionas pirkime nebus rengiamas.

21. Tiekėjo pasiūlymo forma pateikta SPS 4 priede “Pasiūlymo forma”.

22. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, , kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ (aktualia redakcija).Sutarties vykdymo metu Pardavėjas įsipareigoja laikytis aplinkos apsaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo, dokumentacija, perdavimo-priėmimo aktai (jei tokie yra būtini), Pirkėjui turi būti pateikiami elektroniniu formatu ir pasirašomi elektroniniu būdu, sąskaitas faktūras / PVM sąskaitas faktūras už prekes teikti tik elektroniniu būdu, Pirkėjo prašomą informaciją teikti tik elektroniniu formatu. Esant būtinybei spausdinti, turi būti naudojamas perdirbtas popierius, kuris atitinka minimalius aplinkos apsaugos kriterijus, patvirtintus Lietuvos Respublikos aplinkos apsaugos ministro 2022-12-13 įsakymo Nr. D1-401 I-ame skyriuje „Popierius ir jo gaminiai“. Siekiant mažinti poveikį aplinkai, sudaryta elektroninė sutartis, kuri abiejų Šalių pasirašyta kvalifikuotais elektroniniais parašais. Sutartis sudaryta lietuvių kalba. SPS priedai:

1. Techninė specifikacija ir įkainių pasiūlymo forma“.

2. „Viešojo pirkimo sutarties projektas“.

3. ,,EBVPD failas/šablonas“.

4. ,,Pasiūlymo forma”.

5. ,,Įrangos panaudos sutarties projektas“.